Monica Anghel a dezvăluit că fiul ei, Aviv, a fost victima bullying-ului. Artista a povestit cum a gestionat situația și i-a îndemnat pe părinți să discute cu copiii lor și să le câștige încrederea.
„Nu a fost nevoie să mă „prind”, pentru că el a venit și mi-a spus de fiecare dată când s-a mai certat cu colegii din diverse motive. Din fericire, este foarte deschis și discutăm absolut orice. Încurajez părinții să aibă o relație apropiată cu copiii lor. Dacă nu este foarte deschis, dar observă o schimbare, să încerce să vorbească cu copilul, să îi dea încredere, să simtă că părintele este alături de el, chiar și dacă a greșit”, a mai susținut artista.
”(…) Unii îi învață pe copiii lor să nu râdă de alți copii, să nu le vorbească urât. Eu asta am făcut întotdeauna cu Aviv, i-am explicat că nimeni și nimic nu ne dă voie să râdem, să comentăm despre altcineva. Dacă putem să ajutăm, ajutăm, dacă nu, să ne vedem de treaba noastră”.
Un copil care face muzică vede altfel lucrurile
”Dacă va urma o carieră în muzică, va fi decizia lui. Alocă zilnic o oră pentru studiu. Desenează și pictează extraordinar de frumos, îi place să construiască diverse lucruri din ce găsește prin casă. Este inventiv și creativ”, a afimat Monica Anghel
„Nu știu dacă va face muzică în viitor. Ceea ce știu este că un copil care face muzică vede altfel lucrurile, este mai organizat mental. Pianul fiind cel mai greu instrument, trebuie să coordoneze mâinile, picioarele și să fie atent și la note, și la ritm, îl ajută foarte mult în dezvoltarea lui”, conchide artista.
Abonează-te acum la canalul nostru de Telegram cotidianul.RO, pentru a fi mereu la curent cu cele mai recente știri și informații de actualitate. Fii cu un pas înaintea tuturor, află primul despre evenimentele importante, analize și povești captivante.